REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 410-01/19-01/3

URBROJ: 2186-06-01/19-36

Petrijanec, 31. siječnja 2019.

Na temelju članka 57. Zakona o porezu na dohodak (»Narodne novine«, broj 115/16 i 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (»Narodne novine«, broj 1/19) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), Općinsko vijeće Općine Petrijanec na 15. sjednici održanoj dana 31. siječnja 2019. godine, donosi

## **ODLUKU**

## **o visini paušalnog poreza po krevetu, smještajnoj jedinici u kampu i**

## **smještajnoj jedinici u objektu za robinzonski smještaj**

Članak 1.

Ovom Odlukom određuje se visina paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj koji se nalaze na području Općine Petrijanec.

Članak 2.

Visina paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj, određuje se u iznosu od 150,00 kuna u svim naseljima Općine Petrijanec u kojima se nalazi soba, apartman, kuća za odmor, kamp i/ili kamp-odmorište i objekt za robinzonski smještaj.

Članak 3.

Ova Odluka stupa na snagu osmog dana od dana objave u »Službenom vjesniku Varaždinske županije«.

 Potpredsjednik Općinskog vijeća

 Roman Strelec, v. r.